12 лекция

Тақырыбы: **Проективті әдістер**

Жоспар:

1. Проективті әдістер және олардың негізгі белгілері
2. Розенцвейг, ТАТ, Роршах тесті, Люшердің түстерді таңдау тесттермен жұмыс істеу ерекшеліктері және олардың теоретикалық негіздерін, шкалаларын қысқаша сипаттау

Проективті әдістер – «субъективті» әдістердің бір түрі болып табылады. Бұл әдістердің өзіндік ерекшелігі, оларға берілетін жалпылама сипаттамалық талдаудың болуы. Ал мұндай жалпыламалық сипаттама нақты емес, бірмағыналылықта болмайды (мысалы, сурет), бұл әдісте зерттеуші алынған нәтижелер бойынша өзіндік интерпретация жасау керек, аяқтау керек, толықтыру керек. Проективті әдістердің негізін қалаушылардың пайымдауынша, бұл әдіс арқылы жеке тұлға барлық психикалық процестерге әсер етеді: қабылдау, ес, эмоция, сезім және т.б. яғни жеке ерекшеліктер белсенді жағдайда көрінеді. Мамандардың айтуы бойынша проективті әдістер арқылы жеке тұлғаның терең жеке дара ерекшеліктерін зерттеуге болады. Проективті әдістерді жүргізуді үйрену үшін көп уақыт керек, себебі бұл әдісті жүргізу үшін жоғары кәсіби деңгейлі маман болу керек, өз саласының шебері болуы керек, әр жағдайға эвристикалық бағыт болу керек. Әрине, мұның бәрі де кәсіби еңбек тәжірибесімен жинақталады.

«Проективті әдістер» терминін Л. Франк енгізген болатын. Ол өзінің классификациясын төмендегіше ұсынады:

1. Структуралық әдіс, мысалы, Роршахтың сия дақтары тесті.
2. Конструктивті әдісі, мысалы, әлем тесті және оның модификациясы.
3. Интерпетациялық әдістер, мысалы, тематикалық апперцепциялық тесті, Розенцвейгтің фрустрация тесті.
4. Толықтырушы әдісдер, мысалы, аяқталмаған сөйлемдер, аяқталмаған әңгімелер.
5. Катарсис әдісі, мысалы, проективті ойындар, психодрама.
6. Экспрессия үйрету әдісі, мысалы, жазудың анализі, сөздік қарым-қатынастағы ерекшеліктер.
7. Сурет салу өнімділігін зерттейтін әдістер, мысалы, адамның денесін салу тесті, үйді салу тесті, отбасы суретін салу және т.б.

Бұл әдістер тобы клиникалық-консультациялық жұмыстарда да жиі қолданылады, өйткені психотерапиялық әсерлердің өткізілуіне негіз болады. Сондай-ақ, проективті әдістерді тәжірибесі мол маман жоғары мектептерде қолданылуы студенттердің қызығуларын анықтау үшін, жеке тұлғалық бағдарларын, құндылық құрылымын анықтауға бағытталады. Дегенмен, бұны сирек өткізеді.

Негізінен проективті әдістер спецификасы бойынша психодиогностика-лық, клиникалық топтарға негізделген. Олар адамның мінез-құлқының индивидуалды стилін клиникалық тұғыдан болжамдайды және тұлғаның бейсаналық актілерін анықтауға бағытталған. Проективті әдістерінің тарихын проективті техника дамуымен, адамзаттың табиғатты түсінушілігімен эксперементалды әдістерді дамытумен байланыстырады.

К. Юнгтің «Сөздік ассоциациялық тест***»*** (1904-1905) атты еңбегі бұл проективті әдістерінің тарихының басталуы деп айту әдетке айналған. «Вызов ответных ситуаций» әдісі психологияда В. Вундт пен Ф Гальтон есімімен байланысты белгілі. Бірақ К. Юнг барлық проективті әдістерге негізделген феноменді ашып, дәлелдеді: К. Юнг бойынша тұлғаның бейсаналық уайымдануын объективті диагностика тұрғыдан қарастыруға болады деп тұжырымдады.

Кейіннен **«**Ассоциативті тесттердің**»** варианттарыадамның кінәлілік сезімін анықтау үшін қолданды (М. Вертгеймер мен А.Р. Лурияның «детектор лжи»), (Г. Кент пен А. Розановтың нормалық патологиядан шектеу үшін т. б.).

Анықталмаған сөйлемді әңгімелеу тестілері К. Юнгтің «ассоциативті тесттері» негізінде пайда болды деп тұжырымдалады.

1921 ж Берн қаласындағы неміс тілінде жазылған Г. Роршахтың «Психодиагностика» атты еңбегі проективті диагностика үшін елеулі кезең болып табылады. Мұндай атақты еңбектің пайда болуын (байланыстырады), Роршахтың бұрынғы мамандығымен (суретші) байланыстырады. Г. Роршахтың диссертациясы медицина саласындағы «галлюцинациялардың механизмін» зерттеуге арналады. Оның пікірі бойынша: фантазия мен арманымыздағы бейнелер образы қатарынан кинетикалық образдармен бірігіп, «ойлау модулдарын» құрайды. Кейіннен қиялға байланысты, «сия дақтары» моторлы фантазияларды қоздырып, жандандырады, - деп көрсетті. Рошрахқа дейін сия дақтармен Ф.Е. Рыбанов, А. Бине, В. Анри эксперимент жасады, бірақ та тек қана Г. Роршах фантазия бейнелерінің арақатынасын дәлелдеді.

«Роршахнама» - бұл қазіргі Роршахтың идеяларын жалғастырып зерттейтін бағыт. Ол «американдық» және «европалық» бағытпен зерттеледі.

Американдықтар бұл теорияны «жаңа көзқарас», ал европалықтар Роршахтың түпнұсқа түрін жалғастырып қарастырады. Роршах тестіне жақын Бен-Роршах («Веrо») тест, Цуилигер мен Хольцман тестілері жатады. «Веrо» тестін Роршах бастамасын бастап, кейіннен оны Цуилигер аяқтады. Бірақ 1984 ж Цуилигер «Веrо» тесттің өз вариантын ұсынды. Ол 3 негізгі кестеден тұрады (ақ-қара, полихромды, қызыл-қара).

Хольцманның «сия дақтары» тесті өзіне тән стандарттылығы мен жүйелігімен ерекшеленді. Мұнда 45 карточкадан құралатын 2 параллельді кесте сериялары ұсынылады.

Негізінен Роршах тесттерін 20 жылдары қолдана бастады. Олар невроз, психопатия эпилепсиямен ауыратын адамдарды зерттеу үшін қолданды.

60 – жылдардан бастап Роршах тестілерін психологтар клиникалық – психодиагностикалық жұмыстарында кеңінен пайдалана бастайды. Проективті әдістер тарихында 1935 жылы «тематикалық апперцептивті тест» хабарландыру жариялады. Бұл тест – қиялды эксперименталды тұрғыдан зерттеу әдісі болды. Бұл тестті негізінен Мюррей қолданды. Т.А.Т тест бойынша: зерттелушіге арнайы берілген суреттер арқылы адамның психикалық ауруларын анықтау үшін қолданды. Егер де адамның белгілі бір қажеттілігі қанағаттандырылмаса, ол Т.А.Т тесті әңгіме айту арқылы көрінеді (мыс. ұйқы бұзылысы, жыныстық қарым-қатынас т.б).

Ал Эриксон мен Лазарус Т.А.Т тестін гомосексуалистерге өткізген жағдайда, олар суретке қарап нейтралды жауап - әңгіме қайтарады деп көрсетті.

Мюррей бойынша: көптеген қажеттіліктер санадан тыс, олар фантазияларда көрінеді деп тұжырымдады. Көптеген эксперименттер бұл гепотезаны дәлелдеді.

«Проекция» терминнің пайда болуын Лауренс Френк (1939-1948 ж) есімімен байланыстырады. Ол проективті психологияның негізгі қағидаларын ұсынды.

Проективті әдістер – тұлғаның сезімдерін, ойын, толғанысы, жалпы ішкі жан дүниесінің ашылуына бағытталған. 60 жылдары «совместный тест Роршаха» отбасыдағы қарым-қатынасты диагностикалық тұрғыдан зерттеуге арналады. Отбасылық психоконсультация, психотерапияның дамуы, жаңа тесттердің пайда болуына себепкер болады. Бұған «Кинетический тест рисования семьи» тестін және оның көптеген варианттарын жатқызуға болады. «Мен – образының» зерттеу мәселесі психология ғылымына жаңа әдістерді әкеледі. Оларға: өзіндік бағалау, өзіндік бақылау, және т.б. жатқызамыз.

Л. Фрик проекция терминін енгізген, бірақта оған толық анықтама бере алмады. Сондықтан зерттелушілер терминге толық анықтама беру мәселесін қарастырады. 1896 ж З. Фрейдтің паранойя ауруының патологиялық симптомдарын анықтауында алғаш рет «проекция» термині қолданылады. Бұл еңбегінде «проекция» ұғымы – адамның бейсаналық ассоциациялық қажеттіліктерге (құмарлыққа) қарсы қорғаныс механизмі ретінде қарастырылады.

Кейіннен З. Фрейд (проекция) ұғымын нормаға сай психологиялық процесс ретінде қарастырып, ол сыртқы дүниені қабылдауға көмектеседі деп тұжырымдады. Сөйтіп, З. Фрейд өз еңбектерінде проекция ұғымын екі бағытта қарастырған.

Кейіннен «проекция» ұғымы көп мағыналы сөздер қатарына жатқызылды.

Проекция ұғымының ортақ анықтамасы болмағандықтан, Б. Мюрстейн мен Прайер проекцияның бірнеше түрін ажырату керек екенін айтады.

1. Классикалық – қорғаныс проекциясы – (Фрейд бойынша) көптеген клиникалық байқауларда көрініс табады.
2. Атрибуциялық проекция – өз түрткілерін, сезімдерін, мінез-құлықтарын басқа адамға жатқызу (приписывать).
3. Рационалды проекция – классикалық проекциядан «рационалды» түрткілілігімен ерекшеленеді.

Көп жылдарға созылған зерттеулер қорытындыларын қарастырып, Д. Холме проекцияның 2 негізгі «өлшемдерін» ұсынады.

1-ші - өзіне тән және өзіне тән емес ерекшеліктерді қабылдау.

2-ші - өзіне тән ерекшеліктің бар екенін сезіне алу қабілеті.

*Д. Холме бойынша проекция түрлерінің классификациясы*

|  |  |  |  |
| --- | --- | --- | --- |
| 1 | Субъектінің проекцияланатын ерекшелікті сезінуі, қабылдауы. | Проекцияланатын ерекшеліктің субьекте бар болуы. | Проекцияланатын ерекшеліктің жоқ болуы. |
| 2 | Субъектің өз ерекшелігін сезіне қабылдай алмауы. | Симилятивті проекция - қорғаныс функцияларын атқарады. Жағымсыз ерекшеліктің бар болуына, оны қабылдауға қарсы тұрады. | «Панглосса немесе «Кассандра» проекциялары (қорғаныс механизмі) |
| 3 | Өз ерекшелігін қабылдай алу қабілеті. | Атрибуциялық проекция.өзіне тән ерекшелігін қабылдауы, сонымен қатар басқа адамдарда бар екенін көрсете, қабылдай алуы. | Комплиментарлы проекция.Өзіне тән ерекшелігімен қатар, проекция ерекшеліктерін ұғынады. |

**Ұсынылатын әдебиеттер:**

1. Собчик Л.Н. Искусство психодиагностики. Издательство: [Речь,](https://www.labirint.ru/pubhouse/3851/) 2017 г.
2. Хинканкина А.Л. Психодиагностика: учебное пособие / А.Л. Хинканина. – Йошкар-Ола: ПГТУ, 2016. – 80 с.
3. Соколова М.М. Психодиагностика: учебное пособие / М.М. Соколова. – Казань: КНИТУ, 2016. – 184 с.
4. Васильева И.В. Психодиагностика: учебное пособие / И.В. Васильева. – 3-е изд., стер. – Москва: ФЛИНТА, 2019. – 252 с.
5. Яньшин, *П. В.* Клиническая психодиагностика личности: учебное пособие для вузов / П. В. Яньшин. — 3-е изд., перераб. и доп. — Москва: Издательство Юрайт, 2020. — 327 с.
6. Рамендик, *Д. М.* Практикум по психодиагностике: учебное пособие для вузов / Д. М. Рамендик, М. Г. Рамендик. — 2-е изд., испр. и доп. — Москва: Издательство Юрайт, 2020. — 139 с. - (Высшее образование). — ISBN 978-5-534-07265-5.
7. Психодиагностика. Теория и практика в 2 ч. Часть 1: учебник для вузов / М. К. Акимова [и др.] ; под редакцией М. К. Акимовой, М. К. Акимовой. — 4-е изд., перераб. и доп. — Москва: Издательство Юрайт, 2020. — 301 с. — (Высшее образование). — ISBN 978-5-9916-9948-8. — Текст: электронный // ЭБС Юрайт [сайт]. — URL:
8. Психодиагностика: учебник и практикум для вузов / А. Н. Кошелева [и др.]; под редакцией А. Н. Кошелевой, В. В. Хороших. — Москва : Издательство Юрайт, 2020. — 373 с. — (Высшее образование). — ISBN 978-5-534-00775-6.

Дереккөздер:

https://e.lanbook.com/book/109161.

<https://e.lanbook.com/book/92410>

<https://e.lanbook.com/book/101985>

<https://e.lanbook.com/book/119320>

<https://urait.ru/bcode/44857>

<https://urait.ru/bcode/451639>

<https://urait.ru/bcode/453295>

<https://urait.ru/bcode/451639>

<https://urait.ru/bcode/451013>

<https://urait.ru/bcode/453295>